 Jọshụa 9  O wee ruo na ngwa ngwa ndị eze niile bụ ndị bi nofe Jọdan nke dị nógbè bụ ugwu ugwu nakwa na Shefila nakwa nakụkụ dum nke Osimiri Ukwu nakwa nihu Lebanọn, ndị Het na ndị Amọraịt, ndị Ke, ndị Perizaịt, ndị Haịvaịt na ndị Jibọs, nụrụ ya,ha malitere izukọta iji gbakọọ aka buso Jọshụa na Izrel agha.Ndị bi na Gibiọn wee nụ ihe Jọshụa mere Jeriko na E-aị.Nihi ya, ha ji akọ mee ihe nonwe ha wee buru ihe oriri, werekwa akpa kara nká maka ịnyịnya ibu ha, na karama akpụkpọ mmanya kara nká, ndị gbawara agbawa a dụkọtara adụkọta,yirikwa akpụkpọ ụkwụ a dụkọtara adụkọta, nakwa uwe kara nká. Achịcha niile ha ji kpọkwara nkụ, gbariekwa agbari.Ha wee gakwuru Jọshụa nebe ha mara ụlọikwuu na Gilgal ma gwa ya na ndị Izrel, sị: Ọ bụ nala dị anya ka anyị si bịa. Ma ugbu a, ka anyị na unu gbaa ndụ.Ndị Izrel wee sị ndị Haịvaịt: Ma eleghị anya, ọ bụ gburugburu ebe a ka unu bi. Oleekwanụ otú anyị na unu ga-esi agba ndụ?Ha wee sị Jọshụa: Anyị bụ ndị ohu gị.Ha wee sị ya: Ọ bụ nala dị nnọọ anya ka ndị ohu gị si bịa nihi aha Jehova bụ Chineke gị, nihi na anyị anụwo ude ya na ihe niile o mere nIjipt,nakwa ihe niile o mere eze abụọ nke ndị Amọraịt bụ ndị bi nofe Jọdan, ya bụ, Saịhọn eze Heshbọn na Ọg eze Beshan, onye nọ nAshtarọt.Ọ bụ ya mere ndị okenye anyị na ndị niile bi nala anyị ji sị anyị, Werenụ ihe oriri maka njem a ma gakwuru ha, sịkwanụ ha: Anyị bụ ndị ohu unu. Ka anyị na unu gbaa ndụ.Achịcha a anyị ji dị ọkụ mgbe anyị weere ya ka ọ bụrụ ihe oriri anyị wee si nụlọ anyị pụtawa nụbọchị anyị pụtawara ịbịakwute unu nebe a, ma ugbu a, lee! ọ kpọọla nkụ, gbariekwa agbari.Karama akpụkpọ mmanya ndị a dị ọhụrụ mgbe anyị gbajuru ha, ma, lee! ha agbawaala, uwe anyị ndị a na akpụkpọ ụkwụ anyị ndị a akawo nká nihi njem dị oké anya anyị mere.Ndị ikom ahụ wee nata ha ụfọdụ nime ihe oriri ha, ha ajụghịkwa Jehova ase.Ha na Jọshụa wee mee udo, gbaakwa ndụ ka ọ hapụ ha ndụ, ndị isi nke nzukọ ahụ wee ṅụọrọ ha iyi.O wee ruo na mgbe ụbọchị atọ gasịrị, mgbe ha na ha gbasịrị ndụ, ha nụrụ na ha bi ha nso nakwa na ọ bụ gburugburu ebe ahụ ka ha bi.Ụmụ Izrel wee kwalie rute nobodo ha nụbọchị nke atọ, obodo ha bụ Gibiọn na Kefaịra na Bierọt na Kiriat-jierim.Ụmụ Izrel ebusoghịkwa ha agha, nihi na ndị isi nke nzukọ ha ji Jehova bụ Chineke Izrel ṅụọrọ ha iyi. Nzukọ ahụ dum wee malite ịtamu ntamu megide ndị isi ahụ.Ndị isi ahụ niile wee gwa nzukọ ahụ dum, sị: Anyị onwe anyị ejiriwo Jehova bụ Chineke Izrel ṅụọrọ ha iyi, ugbu a kwa, a gaghị achọ ka anyị merụọ ha ahụ.Nke a bụ ihe anyị ga-eme ha ma hapụ ha ndụ, ka a ghara iweso anyị iwe nihi iyi anyị ṅụụrụ ha.Ndị isi ahụ wee sị ha: Hapụnụ ha ka ha dịrị ndụ, ka ha ghọọkwa ndị na-akpatara nzukọ a dum nkụ na ndị na-esetara ha mmiri, dị nnọọ ka ndị isi kwere ha ná nkwa.Jọshụa wee kpọọ ha ma gwa ha okwu, sị: Gịnị mere unu ji ghọọ anyị aghụghọ, sị, Anyị bi unu ebe dị nnọọ anya, ma unu bi netiti anyị?Ugbu a, unu bụ ndị a bụrụ ọnụ, ọ dịghị mgbe unu ga-akwụsị ịbụ ndị ohu na ndị na-akpata nkụ na ndị na-eseta mmiri maka ụlọ Chineke m.Ha wee zaa Jọshụa, sị: Ọ bụ nihi na a gwara ndị ohu gị hoo haa na Jehova bụ Chineke gị nyere Mozis ohu ya iwu ka o nye unu ala a dum nakwa ka ọ laa ndị niile bi nala a niyi nihu unu, anyị wee tụọ egwu nke ukwuu maka mkpụrụ obi anyị nihi unu. Ọ bụ ya mere anyị ji mee ihe a.Ugbu a, lee, anyị nọ gị naka. Mee anyị ihe ọ bụla dị mma ma zie ezie nanya gị.O wee mee ha otú ahụ, napụtakwa ha naka ụmụ Izrel, ha egbughịkwa ha.Nụbọchị ahụ, Jọshụa mere ha ndị na-akpatara nzukọ ahụ nkụ na ndị na-esetara ha mmiri. O mekwara ha ndị na-akpata nkụ na ndị na-eseta mmiri maka ebe ịchụàjà Jehova, ruo taa, nebe ọ bụla ọ họọrọ. 